
JECINORIS  INFLAMMATIONE, 

TENTAMEN  IN  AUGURALE, 


GAP,  I. 

IN  omni  quidem  interna  communiter  * 
flammatione,  dolor  vehemens  eft,  cum 
arteriarum  pulfu  concitato,  duro,  et  ple¬ 
rumque  valido :  Sanguis  e  vena  exceptus 
crufta  alba  obducitur,  urina  exit  ruberrima. 
Ubi  autem  jecur  laborat,  quaedam  praete¬ 
rea  libi  propria  habet.  Dolet  hypochon¬ 
drium  dextrum,  tactus  faepe  leviffimi  im¬ 
patiens.  Dolor  alias  pleuriticum  mentitur, 
ut  peritiffimos  quoque  fallat,  fiquando  ad 
latus  dextrum  vel  ad  jugulum  partis  ejuf- 

dem 

dem  pervenerit,  inter  fpirandum  acer^ 
bior  fadtus,  quod  jecur  a  tranfverfo' 
fepto  prematur.  Facilius  tunc  in  latus  af¬ 
fectum  decumbitur. 

Variae  dein  partes  variis  afficiuntur  in¬ 
commodis,  prout  hepati  viciniores,  vel  in 
confenfum  a  nervis  adduCtae.  Claviculam 
et  fummum  humerum  lateris  ejufdem  do¬ 
lor  perftringit  acutus,  et  pro  certiffimo 
morbi  figno  habetur.— Caufa  hujus  in  ob- 
fcuro  ponitur:-  An  ad  confenfum  illum  re¬ 
ferenda  fit  nervofum,  five  ad  hepar,  quod 
forfan  gravitate  fua  mediaftinum  claviculae 
infixum  detrahit,  parum  conflare  videtur* 
Ad  hoc  tamen  vix  pertinere  poffe  arbitror, 
eum  in  jecinoris  fchirro  talem  adefle  dolo¬ 
rem  nufquam  inveniam;  quo  cafu  tamen 
jecur  et  mole  et  pondere  augetur. 

Si  partem  fuperiorem  inflammatio  occu¬ 
pat,  hypochondrium  et  coftae  nothae  in  tu¬ 
morem  elevantur,  nec  decubitum  in  dex¬ 
trum  latus  patiuntur  omnino.  Pulmo  tunc 
in  difcrimen  venit,  et  fingultu,  fpiritu  dif¬ 
ficili,  tuffi  frequentiore,  agitatur.  Quum 

vero' 

Tero  parti  vifceris  cavae  fubeft,  haud  tam 
praeceps  periculum  imminere  videtur:  Do¬ 
lor  et  febris  minus  exercent ;  at  faftidium 
cibi  et  fitis,  et  vomitus  maxime  urgent. 
Ubi  male  eft,  bilis  evomitur,  et,  perventa 
forte  ad  ventriculum  inflammatione,  inter¬ 
dum  fmgultus  prope  ftrangulat,  fymptoma 
graviflimum* 

Corpus  jam  faepe  luteo  colore  imbuitur^ 
tefte  Hippocrate  malum,  praecipue  ante 
diem  febris  feptimum ;  majorem  quippe 
morbi  vehementiam  oftendat,  cum  ad  fel 
et  du£tus  ufque  biliarios  inflammatio  fub- 
repferit ;  bilis  ergo  in  duodenum  liber  exi" 
tus  turbatur. 

Delirium  vel  phrenitis  plerumque  mor¬ 
tem  antecedit.— Et-  haec  quidem  acuti  mor¬ 
bi  figna  funt. 

Cum  autem  feUores  cadaverum  vomicas 
intra  hepar  purulentas,  caeteraque  inflam¬ 
mationis  figna,  detexerint,  quae  nulla  un¬ 
quam  acuta  febris  praegrefla  eft,  inflamma¬ 
tio  hepatis  exinde  bifariam  divifa  fuit  ; 
nempe,  in  acutam  illam,  quae  in  externa 

membrana 

membrana  potilfimum  oritur,  et  cum  proxi- 
mo  peritonaeo  communicatur  ;  et  in  alte¬ 
ram  magis  obfcuram  vel  chronicam,  ut  vo¬ 
cant,  quae  jecoris  ipfius  eft. — Hanc  clare 
depinxit  Galenus,  et  poft  illum  alii,  quali 
in  venae  portarum  ramulis  litam,  et  ex  vif- 
ceris  imbecillitate  vel  intemperie  oriundam, 

Ob  nexum  membranam  inter  et  paren¬ 
chyma  arfliffimum,  atque  vafcula  commu¬ 
nia,  fieri  vix  poteft  quin  hae  duae  fpecies 
faepe  commifceantur,  vel  altera  alteram 
excipiat.  Exempla  praebet  Lieutaud.  Obf. 
597*  7°4*  Haec  membranae  inflammatio¬ 
nem,  qua  partibus  vicinis  accrefceret,  et  fi- 
mul  ahfceflum  intus  facium  monftrat,  illa 
autem  alteram  alteri  fupervenire  polle  tef- 
tatur.  Singulis  ergo  propria  fejungere  haud 
in  promptu  eft ;  et  multi  adeo  audtores  u- 
tramque  fimplicem  parum  accurate,  alii 
vix  omnino,  intellexifle  videntur. 

Chronicam  autem  inflammationem  folam 
oriri  ex  Lietaud  s.  Obf.  705,  6,  10,  15,  19, 
22,  23,  37,  41.;  ex  Morgagni  E1T.  36. 
§.  4.  17,  et  25.;  ex  Bonei.  lib.  3.  §.  17. 

obf. 

obf.  2.  et  feq.  fatis  patet;  et,  cum  periculo- 
fiffimus  morbus  fit,  attamen  fubdolus,  qui 
nec  arteriarum  pulfum  valde  incitet,  nec 
infignem  dolorem  creet,  operam  haud  fore 
inutilem  duxi,  fi  ex  his  aucftoribus  figna  e- 
jus  praecipua  traderem. 

Dolor  ergo  et  febris  impetus  haud  in 
tantum  intenduntur,  vel  etiam  ipfum  ae-r 
grum,  et  medicum  parum  attentum,  fugi¬ 
unt  :  .At  lentior  morbus  eft,  dolor  obfcu- 
rus  cum  gravitate  quadam,  et  caloris  inter¬ 
ni  fenfu.  Cibi  faftidium  et  fitis  eft.  Ac¬ 
cedit  corporis  languor,  et  in  vultu  color 

quidam  luteus  vel  fubfufcus,  quem  in  om- 

■  ^ 

nibus  hepaticis  fe  reperifle  ait  Galenus,  quo 
abfente,  gloriatur  faepe  fe  detexiffe  pleurae 
vel  mufculorum  tantum  inflammationem 
live  abfceflum,  cujus  alii  fedem  in  jecore  po~ 
fuiflent. 

Alvus  interea  parum  conflat;  modo  a- 
ftrifta,  modo  liquida  eft  et  cruorem  vel  car- 
nofum  aliquid  repraefentat.  Ubi  invete¬ 
ravit  malum,  fuppuratione  fenfim  fa<fta, 

venter 

venter  et  crura  pedefque  intumefcunt,  ae¬ 
ger  in  tabem  incidit,  et  lente  confumitur. 

Ad  caufas  et  diverfos  morbi  exitus  nunc 
tranfeundum. 


C  A  P*  IL 


Inter  caufas  inflammationis  evidentes  me¬ 
morantur  quaecunque  partes  quas  attin¬ 
gunt,  vehementer  percellunt,  ftimulant ;  ut- 
pote  acria  cujufcunque  generis,  fint  che- 
mica  fint  mechanica,  ignis,  frigus,  quic- 
quid  vulnerat,  contundit,  lacerat. 

Id  agunt  fere  omnes,  ut  arteriarum  vim 
et  adtionern  in  parte  aliqua  adaugeant,  et 
fluida  illic  majore  impetu  et  copia  dirigant,, 
extremas  arterias  ad  contrahendum  circum¬ 
circa  follidtent ;  unde  fanguis  accumula¬ 
tur,  et  vafa  illa  diftendit,  ad  vibrandum 
ufque  fortius  urget»  Totum  corpus  tan¬ 
dem  commovetur,  rigor  univerfus  intendi¬ 
tur  ;  dein  cordis  et  arteriarum  motu  a.uO:o9 
impetus  in  partem  fit  quam  maximus ;  qua 

vi  fi  vafa  conftrida  paulo  poft  remittuntur, 
et,  amota  caufa,  aequa  redit  circulatio,  mor¬ 
bus  folvitur. 

Hucufque  ergo  habemus  quafi  commune 
quoddam  feminium  :  Interdum  tamen  cer¬ 
tas  partes  ad  hunc  morbum  quodammodo 
praedifponi,  rationi  videtur  confentaneunu 
Si  quae  adeo  inflammationem  unquam  fu~ 
bierunt,  recidivam  facilius  patiuntur,  Hu-* 
jufmodi  eft  forfitan  Ophthalmia  ifta  et  an¬ 
gina,  quibus  auxilium  certifiimum  praeftant 
ea  medicamenta  quae  confirmant  et  reftrin- 
gunt.  An  ejufdem  generis  quoque  rheu-* 
matifmus  chronicus  acutioris  morbi  fequela? 
Inflammationem  fubeffe  obfcuram  teflari 
videtur  felix  ufus  veficantium,  hirudinum, 
et  praecipue  cucurbitulae,  quibus  materia 
ex  propinquo  ducitur,  vafcula  turgida  de** 
plentur,  et  poteftatem  contrahendi  recupe¬ 
rant. 

Tale  ergo  vitium  ab  origine  etiam  par¬ 
tibus  quibufdam  inii  tum  e  fle  poteft,  quae, 
ut  vulgo  loquimur,  quafi  infra  tonum  eae5* 
teri  corporis  pofitae,  a  caufis  levioribus  afi* 

B  ficiuntur, 

ficiuntur,  vel  ab  aliis,  quarum  vis  in  totunf 
aeque  exercetur,  primo  morbum  concipi¬ 
unt. 

Eft  ut  credamus  jecur  hoc  vitio  faepius 
laborare  previo,  quo  ad  inflammationem 
facile  concipiendam  aptum  natum  eft,  cum 
extra  caufarum  folitarum  fere  jadtum  col¬ 
locetur.  Contufiones  equidem  et  vulnera 
ad  hepar  penetrare,  calculi  etiam,  (qui  in 
ipfo  jecore  aliquando  concrefcuntj,  vermes, 
et  acria  intus  nata,  in  quacunque  corpore 
occafionem  morbo  exhibere  poffunt.  In¬ 
flammatio  autem  a  caufa  parum  manifefta 
vel  a  levi  frigore  oriunda,  ad  morbidam  vif- 
ceris  conditionem  non  injufte  refertur  •, 
quam  eandem  etiam  ad  iCterum  vel  ad  cal¬ 
culos  biliarios  inclinare  verofimile  eft;  quo¬ 
rum  origo  ex  fecernentis  glandulae  vitio,  et^ 
fecretione  exinde  imperfecta,  ducitur, 
Teftantur  faltem  multae  medicorum  ob- 
fervationes  iCtero  laborantes,  in  haepatitin  a 
levioribus  caufis  pronos  efle ;  hepaticos  au¬ 
tem  in  icterum,  praefertim  fi  accedant  qui¬ 
es,  concoctionis  et  aliarum  funCtionum  in¬ 
firma 

iirma  conditio,  vel  quodcunque  bilis  ftag- 
nationi  favet.  Verum  enim  vero  ipfa  in¬ 
flammatio  ad  iflerum  creandum  forfan 
multum  conferre  poteft  ;  quod  de  nephriti- 
de  calculofa  vehementius  contendit  Hoff- 
mannus,  ‘  quam  non  facile  gigni,’  ait,  c  nili 
praeceflerit  nephritis  fimplex  inflammato¬ 
ria  vel  purulenta  in  vafculofa  et  canalicu- 
-lofa  renum  fubftantia,  poftquam  urina  ex- 
travafata  et  llagnans,  vel  pure  commifta, 
ienfim  dimittit  terreas  moleculas,  a  quorum 
coalitu  tandem  fuccrefcunt  calculi/ 

Caufae  igitur  duplices  ftatuendae  funt ; 
quarum  aliae  internum  vitium  creant  augent- 
ve  ;  aliae  intra  corpus  natae,  vel  extrirx- 
fecus  admotae,  inflammationi  ipfii  praecipue 
occafionem  praebent. 

i  mo.  Obeli,  ut  inter  omnes  conflat, 
liuic  inflammationi  maxime  obnoxii  funt ; 
non  exinde  tamen  quod  6  vicina  omnia 
vifcera  premat  omentum  ingens,  vel 
quod  oleum  pingue  in  venas  epiploicas 
receptum  hepar  inundet  et  obruet.’  In 

animalibus  autem,  quae  multo  cibo,  mul¬ 
to  fomno  uti  coguntur,  nec  exercitantur, 
jecur  majus  fit  et  mollius,  et  praeter  ra¬ 
tionem  caeteri  corporis  immaniter  aliquan¬ 
do  augetur.  In  humanis  itidem  corpori¬ 
bus,  quaecunque  a  nimia  ingluvie  et  otio 
obefa  fiunt,  his  jecur  laxum  turgefcit,  et 
in  morbum  citius  conjicitur,  pro  argumen¬ 
to  talem  vitae  rationem  huic  vifceri  im¬ 
primis  nocere. 

Potio  meraca  et  intemperans  pariter  i- 
nimica  eft,  et  jecur,  audore  Heberden,  ma¬ 
gis  quam  inteftina  vel  ventriculum  ipfum 
turbat.  Hoc,  ait,  venenum  fpecificum  libi 
homines  quaefiverunt,  remedium  fpecificum 
adhuc  ignorant. 

iEftates  fervidae  aridaeque  jecur  miris 
modis  afficiunt ;  bilis  acerrimae,  quae  fupra 
infraque  erumpit,  inteftina  torquet,  profu- 
fionem  cient ;  inflammationi  adeo  aptum 
reddunt,  ut  in  hac  tempeftate  epidemicum 
tale  malum  faepe  obfervaverit  Bianchi, 
$  Hinc  toties/  dixit  etV.Swieten,  *  poft  ae- 
ftates  fervidiflimas,  autumnali  tempore  ori¬ 
untur 

untur  febres  biliofae,  haepatitidem  comitem 
habentes/ 

2 do,  Quae  potiffimum  caufa  inflamma¬ 
tionem  excitare  valet,  praeter  vim  exter¬ 
nam  et  acria,  frigus  eft,  humano  corpori 
faepe  inimiciflimum.  Poft  fudorem  ergo  na¬ 
tationes  frigidae,  vel  praefertim  aqua  gelida, 
aeftuante  corpore,  imprudenter  affumpta,  in 
jecur  ventriculo  incumbens  agit  ex  propin¬ 
quo,  vafa  ejus  circa  fanguinem  calore  rare- 
fa&umfubitoconftringit :  Humorum  circui¬ 
tus  interturbatur,  dolor  vehemens  ac  tenfio 
eft.  ‘Vidi  aliquoties/  ait  V.Swieten,  cab  hac 
caufa  et  haepatitidem  et  pertinacem  admo¬ 
dum  idterum  natos  fuifle/ 

Multum  fimul  confert  ad  faciendum  vel 

augendum  morbum,  illa  corporis  conditio 

$ 

quam  diathefin  phlogifticam  vocant,  vel 
nimia  vis  contrahendi,  qua  partis  affedtio 
in  totum  citius  propagatur. 

Quinetiam,  in  plenis  corporibus,  inflam¬ 
matio  major  efie  debet,  cum  a  fanguinis 
tranfitu  per  aliquam  partem  impedito,  cae- 
terae  laborent,  et  renitantur,  unde  in  imbe¬ 
cilliorem. 


14  DE  JECINORIS 


cilliorem  fortior  impetus.  Raro  enim  quif-*- 
quam  non  aliquam  partem  corporis  imbe¬ 
cillam  habet.  His  autem  concurrentibus, 
promptiffime  morbum  oriri  et  vehementif- 
fimum  necefle  efi. 

/ 

Nata  igitur  inflammatio  ab  his  caufis  e- 
videntibus,  obfcurioribus  folvitur,  vel  illi¬ 
bata  partis  fanitate  et  integra  ftrudtura,  cum 
natura  ipfa  viribus  fuis  conditionem  mor¬ 
bidam  amovere  valuit.  Solvitur  autem 
quae  jecur  male  habet,  evacuatione  facta, 
varia,  ut  quibufdam  placet,  pro  diverfa  mor¬ 
bi  fede ;  diarrhoea  nempe  biliofa  fanguine 
commixta,  at  fine  dolore  vel  tenefino,  ne 
dicam  fudores,  et  urinam  in  qua  multum 
defidit ;  alias  fluxu  haemorrhoidum,  vel 
fanguine  a  nare  dextro  profufo. 

Aliter,  fi  caufa  irritans  pertinacius  inhae- 
ferit,  five  febris  impetus  vehementior  fue¬ 
rit,  nec  medicina  debitum  attulit  auxilium, 
res  ad  fuppurationem  venit,  unde  vala  a- 
perta  materiam,  qua  antea  tumefcerent,  fub 
nova  puris  forma  deponunt.  Magis  in  a- 
Jiam  opinionem  inclinant  multi  autores, 

perfua*^ 

perfuadentque  fibi  pus  non  ftatim  fecretum 
effluere,  at  potius  a  fero  effufo,  et  intra  ul¬ 
cus  ftagnante,  tenuioribus  partibus  difflatis 
vel  abforptis,  deponi. 

Ex  horum  experimentis  patet,  a  fero 
multo  quod  defidit,  parva  mole,  nec  calore 
modico,  nec  brevi  temporis  fpatio,  feparari ; 
Pus  cito,  et  tanta  interdum  copia,  a  largis 
vel  multis  fimul  ulceribus,  erumpit,  quan¬ 
tam  vix  totum  fanguinis  ferum  potuiflet 
fuppeditare. 

Pus  inflammationis  ufque  progenies  eft, 
nec  a  fero  alicubi  intra  corpus  ftagnante,  in 
calore  humano  conflari  videtur.  Vulnus 
idem  monftrat  ex  quo  recente  primo  exit 
fanguis  :  Dein  tenuius  hoc  ferum  varie  craf- 
fum  et  coloratum  ad  tres  dies  interdum  ef¬ 
fluit;  at  hinc  pus  inanifefto  non  fit,  neque, 
donec  inflammatio  fupervenerit,  cum  dolore, 
tumore,  et  rubore,  unquam  exit  humor  ifte 
craffior,  albidior,  glutinofiorque,  et  fan- 
guine  et  fero. 

Pro  diverfa  ulceris  conditione,  ora  mate¬ 
riam  fundentia  diverfam  effundunt,  fani- 

em, 

em,  ichorem,  fordes,  &c.  quae  omnes  in 
pus  genuinum  externis  medicamentis  cito 
nonnunquam  revocantur.  Suppuratio  in 
glandulis  fa&a  plerumque  taediofa  efi  et 
periculi  plena,  mala  materies  exit ;  quod 
in  jecore  etiam  obtinet,  ni  pars  tantum  ex¬ 
terior  abfceflerit ;  Hip.  aph«  §  7.  45. 

Si  intra  tempus  foiitum  morbus  ad  folu» 
tionem  parum  fpe£tat,  fcire  licet  inftare 
fuppurationem.  Primo  partis  tenfio  paul- 
luium  remittitur,  dolor  ab  acuto  gravior 
fit  et  pulfans,  horrores  vagi  fine  certo  or¬ 
dine  ingruunt.  Fado  pure,  dolor  et  febris 
impetus  fedatur;  gravitatem  ejus  partis 
fentit  aeger,  et,  fi  in  latus  fanum  decubuit, 
onerari  id  ex  pondere  aliquo  videtur.  Mox- 
que  febricula  urgetur  vdpertina,  et  longe 
fit  imbecillior,  id  quod  ex  pulfu  parvo,  fre¬ 
quento,  languido,  crebraque  animi  defec¬ 
tione,  cognofcitur.  Quod,  fi  ne  rupta  qui¬ 
dem  vomica,  vel  pure  extrinfecus  ciniflo,  fe¬ 
bris  quievit,  aut  quamvis  quieverit,  tamen 
repetit :  Item  fi  fitis  eft,  fi  cibi  faftidium,  fi 
venter  liquidus,  periculum  certum  inflat. 

Puris 

Puris  in  jecinore  fedes  non  eadem  eft : 
Ea  vero  fuppuratio  maxime  tolerabilis, 
quae  in  exteriorem  partem  fertur  et  acui¬ 
tur  :  Et,  cum  materiae  exitus  arte  interdum 
dandus  eft,  curare  oportet  ne  pro  abfceflii 
fel  tumens  pungatur,  in  quem  errorem  gra- 
viflimum  nonnulli  inciderunt.  Tandem 
folers  Petit  utriufque  tumoris  naturam  de¬ 
texit,  quomodo  alter  ab  altero  dignofcatur 
oftendit. 

Ubi  fel  tumet,  nec  dolor  acutus,  nec  illa 
pulfatio  fequitur.  Horror  et  fudores  haud 
ii  militer  ingruunt.  Color  etiam  eum  mor¬ 
bum  detegit,  maxime  oculorum,  in  quibus, 
quod  album  efle  debet,  fit  luteum.  Tumor 
aequalis  et  circumfcriptus  eft,  infraque  con¬ 
flas  nothas,  fub  re£to  mufculo,  locum  te^ 
net,  nec  ut  abfceflus  media  fui  parte  fluc¬ 
tuat.  Quin  et  abfceflus  inaequalis  eft,  du^ 
rus,  et  incertam  fedem  obtinet ;  fupraque 
cutis  fere  oedema  oritur, 

Poft  inflammationem  acutam  et  fuppura- 
tionis  fa£tae  figna,  abfceflii  m  deprendere 
in  promptu  erit.  In  longiore  autem  mor- 
bo,  ubi  fuppuratio  in  jecinore  lente  fit,  do» 

C  Iprque 

lorque  modo  finitur,  modo  intenditur,  ubi 
praecordia  dura  funt  et  tument,  res  magis 
in  dubio  ponitur.  Siquis  adhuc  haeret  im» 
certus,  neceffaria  vero  opera  fcalpelli  eft, 
cautius  agat,  cutim  primo  et  mufculos  in¬ 
cidat,  donec  ad  tunicam  ipfam  pervenerit. 
Deinde,  ut  res  poftulat,  vitetur  fel,  five  pus 
aperiatur. 

Suppuratio,  cava  in  parte  fa<Ra,  plus  pe¬ 
riculi  habet:  Vel  febris  heftica  aegrum 
cito  Opprimit ;  vel  materia  ftagnans  et  acris 
totum  hepar  lente  confumit ;  interdum  in 
abdominis  effufa  cavum  exedit  inteftina, 
re&um  praefertim,  cum  gravitate  fua,  in 
facculum  a  peritonaeo  faftum,  inter  rectum 
et  veficam  decidat.  Plerumque  autem  per 
ventriculum  aut  inteftina  redtam  fibi  viam 
patefacit,  alvo  demum  vomituve  eruptura, 
cum  partes  proximae  a  praegrefla  inflamma¬ 
tione  hepati  undique  adhaeferint.  Inter¬ 
dum  per  dudlus  hiliarios,  quod  tutiffimuin^ 
in  duodenum  emittitur.  Nec  defunt  ex¬ 
empla  ubi  vomica  fepto  medio  inhaefip 
et  pus  inde  intra  pulmones,  tuffi  evocan- 

dum,  penetravit»  Rem  nonnulli  in  dubium 
vocant*  et  pus  in  pulmone  fadhim  efle  ab 
inflammatione  illic  limul  orta  potius  cre¬ 
dunt,  quod  ita  aliquando  evenifle  non  ne¬ 
gandum  eft ;  fic  haepatitis  etiam  fputo  flavo, 
ut  pneumonia  folet,  nonnunquam  folvitur. 
Ab  autoribus  tamen  fatis  patet,  cadaverum 
fedtiones  hoc  loco  fadtae  monftrant,  viam 
in  quibufdamper  diaphragma  et  pulmonem 
erodi,  qua  pus  vel  in  thoracis  cavitatem,  vel 
in  bronchia,  effunditur,  ea  interdum  copia, 
ut  mi  ferum  ftrangulet,  mortemque  fubitam 
inferat» 

Si  morbus  vehemens  urget,  fieri  potefl: 
ut  in  gangraenam  vel  fphacelum  definat. 
Perraro  autem  eo  pergit  haec  inflammatio 
ut  fic  lethalis  fiat»  Materiam  poftea  effu- 
fam  degenerare  pofle,  et  pro  putrido  efle 
fermento,  fcriptores  plerique  voluerunt. 

Chronica  inflammatio,  quamvis  minore 
tumultu,  ad  eofdem  exitus  vergit ;  quin  et 
eafdem  etiam  caufas  agnofcit :  Aliae  adhuc 
memorari  poflunt,  quae  internum  jecur  lae~ 
dunt,  et  fanguinem  in  vena  portarum  evi¬ 
dentius 

dentius  accumulant.  Cerebrum  a  frado 
cranio  laefum  primo  enumerare  licet,  quo 
cafu  jecur  in  mirum  confenfum  trahitur,  et 
bilis  femper  evomitur.  Dolor  vel  gravita¬ 
tis  fenfus  et  tumor  quidam  hypochondriis 
plerumque  fubeft  :  Hinc  autem  largos  in¬ 
tus  abfcefiiis  fieri  et  iderum  multi  mirati 
funt,  cum  nulla  febris  acuta  praecefliflet. 

A  febre  intermittente  vel  remittente,  ubi 
extremae  partes  undique  conftringuntur,  fan- 
guis  magis  ad  interiores  fertur,  et  venam 
portarum  praecipue  replet^  hanc  inflammati¬ 
onem,  cum  dolore  quodam,  et  dextri  hypo¬ 
chondrii  tenfione,  oriri  notiffimum  eft  :  Se¬ 
quitur  faepe  abfceffuSy  fchirrus,  iderus. 

Idem,ob  haernorrhoidas  fuppreffas,  inter¬ 
dum  ufu  venit,  in  malo  etiam  hypochon¬ 
driaco,  cujus  originem  a  fanguine  intra  ab¬ 
domen  congefto  ducimus. 

Hanc  potius  inflammationis  fpeciem  fub- 
fequi  videtur  fchirrus  jecinoris  ;  quando 
fanguine  turgefcat  illud  vifcus,  eflundatque 
in  vaforum  interftitia  materiam,  quae  poftea 
organizatae  fpeciem  induit,  et  molem  ejus 

auget* 

auget.  Talis  in  caeteris  inflammationibus 
effu fa  materies  fundamentum  praebet,  quo 
crefcat  nova  caro,  et  faepe  circa  hepar 
praefto  fuit  in  iis  corporibus,  ubi  fchirrum, 
hydrope  etiam  conjun&um,  fe&ores  inve¬ 
nerunt. 

Nefcio  an  ad  inflammationem  quandam 
referrem  limi  1  e  fere  jecinoris  vitium,  cum 
ex  venis,  fanguine  praeter  modum  didentis, 
tumefcat. 

Aliae  corporis  partes,  lenta  vi  diftra&ae, 
mole  femper  et  pondere  crefcunt.  Veficae, 
ob  retentam  urinam  tumenti,  nova  mate¬ 
ries  apponitur,  et  tunicae  multo  crafliores 
fiunt.  In  rachitide  etiam,  ftruma,  caete- 
rifque  cachexiis,fanguis  a  caufis  parum  no¬ 
tis  magna  copia  in  jecur  defertur,  cui  no¬ 
vum,  a  tali  diftenfione  accedit,  at  morbofum 
incrementum.  Immo,  in  tantam  magnitu¬ 
dinem  cum  fola  anxietate  et  gravitatis  fenfu 
interdum  excrefcit,  ut  libras  30  vel  40  pen- 
deat,  et  totum  abdomen  repleat. 

Neque  huc  referenda  funt  tubercula  illa 
quae  in  hepate  nonnunquam  oriuntur, 

aeque 

aeque  ac  in  pulmonibus,  mulierumque 
mammis,  et  a  malo  corporis  habitu  pendere 
videntur,  quo  ex  levi  injuria  harum  parti- 
um  vafa  ad  novam  adtionem  excitantur,  et 
alienae  materiae  nodos  quofdam  generant, 
vel  carneae,  vel  carne  durioris,  cretaceae,  et 
fere  offeae*  Haec  poftea,  turbato  fanguinis 
circuitu,  caufam  dant  inflammationi,  ob- 
fcurae  quidem,  fi  internam  fedem  habent  j 
at,  fi  exteriorem  partem  occupant,  faepe 
acutiffimae* 


C  A  P.  IU. 

•  1  •>  * 

Expeditis  jam  caufis  et  vario  morbi  even¬ 
tu,  reftat  denique  dicendum  quomodo  ad  fi¬ 
nem  perducendus  eft  citum  et  tutiffimum. 

Primo  igitur,  ad  febris  impetum  minu¬ 
endum,  fanguinem  mittere  optimum  eft  • 
quod  remedium,  antiquitati  ultimae  non 
ignotum,  per  omne  dein  feculum,  in  omni 

fere 

fere  inflammationis  genere,  auxilium  exti- 
tit  praefentiflimum» 

Parum  interefle  videtur  (quamvis  in  his 
antiqui  multum  pofuerunt)  quae  aetas  fit, 
quod  in  corpore  intus  geratur,  vel  quo 
morbi  die  fanguis  ducatur.  Prudentis  au* 
tem  medici  eft  non  annos  numerare,  nec 
conceptionem  folam  videre,  fed  potius  quid 
vires  ferant  aeftimare,  quid  morbus  defin¬ 
deret. 

Mitti  vero  is  debet  e  dextro  brachio,  ple¬ 
no  flumine,  nec  modica  copia  ;  nec  vice 
fimplici,  fi  febris  vehemens  eft.  Plerique 
enim  alteram  facilius  quam  primam  milii- 
onem  ferunt. 

Raro  quidem  hac  perftare  curatione  eoufe 
que  oportet,  ac  in  lateris  dolore,  cum  non 
tam  praeceps  periculum  inftet,  nec  totum 
corpus  aeque  perturbetur.  Omifla  vero 
tempeftiva  fanguinis  miflione,  timor  eft  ne 
lente  fiat  interna  fuppuratio,  vel  fuboriatur 
poftea  fchirrus,  aut  horrenda  mala  chroni¬ 
ca,  quae  aegrum  mifere  abfumunt,  curatio-* 
mm  vix  unquam  admittunto 

;  .  Si 

Si  ex  vena  fanguinem  mitti  vires  non  pa¬ 
tiuntur,  et  dolor  levari  debet,  praeftat  hy¬ 
pochondrio  cucurbitulas  admovere,  quae 
fanguinis  profufionem  a  parte  laefa  aver¬ 
tant,  quam  exhauriri  ad  confirmandam  va^ 
letudinem  praecipue  confert. 

Vel,  ubi  febris  quievit,  ftatim  epifpafticum 
fuperimponere  utile  eft,  quod  fimiliter  ma-^ 
teriam  ex  parte  demit,  et  aliud  praeterea 
opus  agit,  fpafmum  internum  folvendo,  cm- 
jus  rationem  parum  novimus,  an  vi  fiat 
propria,  an  lege  quadam  mira  naturae,  quam 
interpres  Hippocrates  tradidit  (aph.  46  §  2.) 
Idem  efficit  eryfipelas  circa  hypochondria 
obortum» 

De  eo  autem,  quomodo  in  corpus  agat, 
gofthabita  quaeftione,  fatis  confiat,  me¬ 
dicinam  i  fiam  a  dociiiTimorum  virorum 
experientia  comprobari» 

Nec  eft  omnino  ut  timeamus  nimiam 
ejus  irritationem,  utpote  cito  evanidam,  et 
praefertim  cum  in  primum  mali  fontem  et 
originem  agat,  et  partem  in  integrum  refti- 
tuat.  Sic  alias  laepe  inflammationes  fecat, 
et  hepaticam  certo  levat,  vix  tam  integre 

tollit,  quin  alia  medicamenta  ad  curationem 
perficiendam  poftulentur. 

Fomenta  etiam  calida,  quantum  epifpafti- 
cis  vel  aliis  auxiliis  non  interveniant,  mul¬ 
tum  conferunt  ad  digerendum  id  quod  hy¬ 
pochondrium  intus  onerat.  Pari  ratione  a 
lotionibus,  mediocriter  calentibus,  hepar  ju¬ 
vatur. 

Alvum  ducentia,  in  omni  inflammatione 
utilia,  hic  maxime  ad  vim  febris  compef- 
cendam  femper  profuerunt.  Materiam 
ex  propinquo  derivant,  ab  arteriis  nempe 
mefentericis  et  caeliacis,  quae  fanguinem  ad 
hepar  mittunt;  cujus  curfu  impedito  plenae 
tument.  Cichorei,  taraxaci,  intybae  fuc- 
cos,  multis  antiqui  laudibus  efferunt,  utpote 
qui  corpus  refrigerent,  obftrudta  aperiant, 
atram  bilem  folvant.  Recentior  obferva- 
tio  tantam  utilitatem  non  agnofcit ;  plantae¬ 
que  hae  funt  amari  imprimis  fucci  et  acris. 
Remedia  adfunt  potiora  tamarindorum 
frudtus,  et  fales  neutri,  praefertim  tartarus 
vitriolatus  et  foiubilis,  cremor  tartari,  &c* 
qui  omnes  jecori  amiciflimi  materiam  ini- 

D  pactam 

pa&am  optime  abftrahunt.  Chronicae  er** 
go  inflammationis  curatio  fere  tota  in  his 
confidere  videtur.  Tamen,  ne  hic  forfan 
a  fanguinis  miffione  femper  abftinendum. 
Sanguis  enim  mifllis,  ut  mihi  femel  videre 
contigit,  aegrum  ab  imminente  morte  eri¬ 
puit,  cum  pulfus  debilis  et  intermittens 
multo  diverfum  fore  eventum  fuafiflet. 

Inierunt  plerique  alterum  confilium,  in— 
terponantque  purgantibus  ea  quae  febris 
regreflum  praecavere,  et  motus  enormes 
componere  pcilint.  Potiones  dant  ad  id 
efficaces,  puram  aquam  limonum  fucco 
miftam,  vel  decodhim  hordei  cum  meile  et 
nitro.  Utile  eft  julapium  falinum,  cui  tar- 
tari  emetici  aliquantum  adjicere  licet.  His 
cutis  arida  et  conftridta  fere  madefcit,  fan¬ 
guinis  circulatio  magis  aequabilis  et  tem¬ 
perata  fit. 

Plenum  provocare  fudorem  quibufdam 
utile  vifurn  eft ;  ad  exteriores  enim  partes 
fi  materia  revocatur,  internae  fimul  levan¬ 
tur.  A  camphora  cum  C.  cervi  fpiritu 
libere  affumptis,  ut  fudore  totus  difflueret* 

aegrum 

aegrum  languentem  erigi,  folvi  cito  mor¬ 
bum  novi. 

Incertioris  uius  emetica  funt.  Internas 
inflammationes  nuper  quidam  foio  vomitu 
praecidere,  et  faufto,  ut  videtur,  fucceiTu, 
tentarunt,  nec  in  lateris  dolore  acerbiffimo 
abftinuerunt.  Alii  in  jecinoris  morbo  vo¬ 
mitum  tanquam  inutilem  et  periculofum 
coarguunt,  quod  jecur  nimium  agitet  et 
exafperet.  Hoc  tamen  modo  Hippocrates, 
multis  ante  feculis,  acutas  jecinoris  inflam¬ 
mationes  curavit.  “  Si  fimul  ftrangulatio 
u  urget,  vomere  cogendus  eft.  Dein  vefti- 
u  mentis  obtegens,  fac  ut  ingens  prorumpat 
u  fudor.  Et  fiquid  bilis  vel  petuitae  evo- 
u  muerit,  idem  poft  horas  quatuor  repe- 
u  tere  oportet;  profuturum  enim  eft.” 

Conflat  praeterea,  dolorem  et  tumorem 
hepatis,  cum  incipiente  fchirro,  a  vomitu 
repetito  interdum  tolli  pofle.  . 

In  calidis  regionibus,  ubi  morbus  vehe- 
mentiflimus  ;  et  inflammatio  femel  orta,  per 
totum  hepar  cito  fertur,  aliam  inftituerunt 
medici  curationem.  Primo,  ut  tradit  Lind 

fanguinis 

fanguinis  miffone,  febris  impetum  compar¬ 
cunt;  dejectionem  poftea  medicamentis  moli¬ 
untur  5vel  alvum  lotionibus  ducunt;  et  tandem 
ad  mercurium  fe  conferunt,  remedium  cer- 
tiffimum,  quo  lenis  falivae  fluxus  ad  dies 
15  vel  2g  movetur. 

Partes  infirmis  proximas  fedulo  inun¬ 
gunt  ;  calomelas  vel  pili,  mercuriales  fimul 
exhibent.  Sic  fuppuratio  praecavetur,  ex 
qua  fubita  mors  fere  opprimit.  Materia 
enim  cito  putrefcit,  totum  jecur  favi  inftar 
tumet,  et  corrumpitur. 

Apud  nos  etiam,  poft  acutum  morbum, 
quando  dolor  cum  tumore  et  febricula  fo- 
lurn  remanebant,  idem  remedium  maxime 
prpfecifle  compertum  habemus. 

Curiofa  de  aegri  diaeta  et  aliis  externis 
obfervatio  vix  neceffaria  eft,  nempe,  ut  ci¬ 
bus  et  potus  ex  levifiima  materia  dentur; 
ut  in  amplo  conclavi  teneatur,  quo  multum 
et  purum  aerem  trahere  poffit,  ut  ne  mul¬ 
tis  veftimentis  ftraguletur;  ut  omnis  vehe- 
mentior  motus  et  corporis  et  animi  vitetur. 
Si  redam  rationem  vel  naturam  ducem  fe- 

*  .  *  <  .  ,i  >  > 


quimur^ 


INFLAMMATIONE*  29 

quimur,  quae  aegros  plerumque  fibi  con¬ 
venientia  expetere  docet,  aliquid  gravius 
errandi  non  eft  locus. 

Magna  cura  cavendum  eft,  ne  quid  ma¬ 
neat  morbofi,  cum  multa  mala  chronica  a 
negledta,  vel  non  integre  curata,  haepatitide 
originem  ducant. 

Ergo,  ubi  aliquis  convaluit,  purgatio  bis 
terve  adhibenda  eft,  fricationibus  utendum 
in  extremis  partibus;  et,  fi  jecur  imbecillum 

fuerit,  bene  fe  exerceat,  vel  corpus  medi- 

/ 

camentis  et  balneo  confirmet.  In  primis 
autem,  fubitas  caloris  et  frigoris  viciffitudi-3 
nes  evitare  oportet. 

